open-index/open-wikipedia-markdown huggingface dataset:
Atle Tronsmoen

**Atle Norum Tronsmoen** (født 24. september 1993) er en norsk fotballspiller som spiller for Drøbak-Frogn. Han har tidligere spilt for Hamarkameratene, hvor han seriedebuterte i oktober 2011. 

Han spilte guttefotball for Vang Fotballag før han deretter gikk gradene i HamKam-systemet, og i mars 2012 var han en av Hamarkameratenes elleve egenproduserte spillere i en statistikk gjennomført av Norges Fotballforbund. Tronsmoen fikk sin seriedebut mot Mjøndalen IF den 9. oktober 2011, og ifølge trener Vegard Skogheim hadde han potensial til å *«bli en ordentlig dribleving, men han trenger litt mer kjøtt på kroppen»*.

Høsten 2014 begynte Tronsmoen på NMBU, og etter hvert begynte han på universitetslaget NMBUI. Det tok ikke lang tid før han fant igjen formen fra 2012-sesongen. September 2016 signerte Tronsmoen for Drøbak-Frogn i 3. divisjon, hvor han spiller ut sesongen 2018. Han debuterte med scoring mot Follo 2, 3. oktober 2016, da han kom inn mot slutten av kampen i 8-2 seieren.

## Referanser


## Eksterne lenker
* 
* NIFS.no – Spillerprofil
* Fotball.no - Spillerprofil
Norve

**Norve** eller **Narve** (norrønt: *Nǫrr*, dativ *Nǫrvi*, *Nǫrfi*, *Narfi*) er i norrøn mytologi en av jotnene, far til Natt (norrønt *Nátt, Nótt*), ei gyger som ble gift med jotnen Naglfare. Norve spiller ingen stor mytologisk rolle, men nevnes kortvarig i *[[Vavtrudnesmål]]*, *[[Allvismål]]* og *[[Gylvaginning]]*.

Norve må ikke forveksles med Narve (*Narfi, Nari*), en sønn av Loke med likelydende navn..

## Referanser
Isak I Komnenos

**Isak I Komnenos** (gresk: Ἰσαάκιος Α’ Κομνηνός; født rundt 1005; død 1061 i Konstantinopel) var bysantinsk keiser fra 1057-1059. Han var en militær leder som kjempet mot Andreas I av Ungarn. Men han kom også på kant med patriarken.

Isak Komnenos ble innsatt i 1057 av føydaladelen og militæret på tronen, etter at under de siste regentene av det makedonske huset rikets stormaktsstilling var blitt ødelagt. Men stor kraft og en ubendig vilje til å fornye det aldrede riket møtte Isak Komnenos ytre og indre fiender. 

Plutselig avsa han seg i 1059 regjering, trolig av mismot. Resten av livet tilbragte han i et kloster.

## Litteratur
* Jean-Claude Cheynet: *Pouvoir et contestations à Byzance (963–1210)* (= *Publications de la Sorbonne. Série Byzantina Sorbonensia.* Band 9). Nyutgivelse. Publications de la Sorbonne Centre de Recherches d'Histoire et de Civilisation Byzantines, Paris 1996, s. 68–70 Nr. 80.
* Mihail-Dimitri Sturdza: *Dictionnaire Historique et Généalogique des Grandes Familles de Grèce, d'Albanie et de Constantinople.* 2. opplag. Eget forlag, Paris 1999, 
* 

## Referanser
Zeltus amasa

***Zeltus amasa*** er en glansvinge som tilhører underfamilien stjertvinger (Theclinae).

## Utseende
En middelsstor stjertvinge, bakvingen med tre lange, krøllete stjerter som henger som frynser bak vingen. Oversiden er blå ved roten, mesteparten av forvingen er svart. Undersiden er blek ved roten, okerfarget i den ytre delen, med brune tverrstriper og to svarte flekker ved bakhjørnet.

## Utbredelse
Arten er utbredt i Sørøst-Asia, fra India i vest til Sumbawa i øst.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Hypolycaenini Swinhoe, 1910
******* slekten *[[Zeltus]]* de Nicéville, 1890
******** ***Zeltus amasa*** (Hewitson, 1865)
********* *Zeltus amasa amasa* (Hewitson, 1865)
********* *Zeltus amasa censorinus* Frühstorfer, 1912
********* *Zeltus amasa gratidianus* Frühstorfer, 1912
********* *Zeltus amasa masaya* Takanami, 1984
********* *Zeltus amasa maximinianus* Frühstorfer, 1912
********* *Zeltus amasa miyatakei* Hayashi, 1976
********* *Zeltus amasa pomaedius* Frühstorfer, 1912

## Eksterne lenker
* 
* Brower, Andrew V. Z. 2007. [''Zeltus'' i The Tree of Life Web Project, http://tolweb.org/ http://tolweb.org 
* www.funet.fi – ''Zeltus''
Fylkesvei 4184

**Fylkesvei 4184** går mellom Moi i Kvinesdal og Kollemo i Hægebostad. Veien ble oppgradert fra kommunal vei 15. oktober 2011.

Frem til 2019 hadde veien betegnelsen fylkesvei 760 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kent Härstedt

**Kent Härstedt** (født 1965) er en svensk diplomat, tidligere politiker for Socialdemokraterna og skribent.

Fra januar 2022 til januar 2023 var han virksom som Sveriges ambassadør i Singapore og Brunei. Han var fra tidligere Sveriges særskilte sendebud i Nord-Korea og Myanmar. 

Härstedt var riksdagsmedlem i Sverige fra 1998 til 2018. Han ble valgt inn i riksdagen for Skåne läns västra valkrets  på plass 152.

Som politisk aktiv siden en alder av 16 år, ble Härstedt valgt inn i Helsingborgs kommunestyre, khvor han ble sittende i seks år. Han arbeidet som politisk rådgiver for Pierre Schori mellom 1994 og 1996, og som uavhengig skribent for blant andre *[[Svenska Dagbladet]]*, *[[Helsingborgs Dagblad]]* og *[[Arbetarebladet]]*. Härstedt ble valgt inn i riksdagen første gang i 1998, og har, med unntak av et kort opphold i 2003, sittet der kontinuerlig fram til i dag. I 2004 og 2005 var han alkoholutreder for den svenske regjeringen.

Mellom 1999 og 2005 var han leder for den svenske grenen av UNICEF.

Härstedt er en av de overlevende etter Estoniaforliset i 1994.

## Som alkoholutreder
I mars 2005 foreslo Härstedt, i rollen som den svenske regjeringens alkoholutreder, i sin rapport *Gränslös utmaning – alkoholpolitik i ny tid* (SOU 2005:25), at alkoholavgifter på øl og vin burde reduseres med 30 %, og at innsatsen i større grad heller burde ha vært rettet mot informasjon og andre forebyggende tiltak. Rapporten, samt Härstedts forslag, framprovoserte negative reaksjoner fra Sveriges ledende avholdsorganisasjon, IOGT-NTO, samt lederen for organisasjonen Sven-Olov Carlsson, som hevdet at eneste effekt fra lavere priser ville være at folk ville drikke mer, og at mens forebyggende tiltak er viktig, har de aldri hatt samme effekt som høye priser.

## Referanser

 
 
 


## Eksterne lenker
* 
* 
* Riksdagen: Kent Härstedt (s)
* Kent Härstedt (personlig hjemmeside)
Varner (andre betydninger)

**Varner** kan vise til:

## Personer
* Frank Varner, norsk forretningsmann (1937–2001)
* Marius Varner, norsk næringslivsleder (født 1965)
* Petter Varner, norsk næringslivsleder (født 1962)
* Tom Varner, amerikansk jazzmusiker (født 1957)

## Selskap
* Varner, norsk konsern for salg av klær
Toftøy (Tysvær)

**Toftøy** er en øy i Tysvær kommune i Rogaland. Den ligger i Nedstrandsfjorden, like øst for halvøya Stong. Per 2012 hadde den 2 fastboende innbyggere. På Toftøy ligger også en populær badestrand.
Stong

**Stong** er navnet på ei halvøy i Tysvær kommune i Rogaland. Den ligger mellom Nedstrandsfjorden og Hervikfjorden, og strekker seg fra Liarvåg i nord til Stongshælen i sør. Selve Stong er rundt 2 km lang. Den bebos av en blanding av hyttefolk og fastboende.
Steinbed

Et **steinbed** er et hagearrangement som befinner seg enten på fjellgrunn, eller knyttet til en kunstig  eller naturlig steinrøys. Plantene som brukes er ofte av det nøysomme slaget, som tåler skrinn jord og tørke. Dette kan imidlertid variere ut fra hvilke forberedelser som er gjort før utplantning. Det kan også ha betydning hvorvidt bedet blir lagt ved et naturlig vannsig.

Steinene kan inngå som del av det dekorative. I japanskinspirerte hager vil stein og vann gjerne utgjøre hovedelementene. Plantene blir da i større grad utvalgt som elementer i en totalitet.
Vekoma

**Vekoma** er en nederlandsk produsent av berg-og-dal-baner og andre park- og tivoli-attraksjoner. Selskapet ble grunnlagt i 1926 av Hendrik op het Veld under navnet "**Ve**ld **Ko**ning **Ma**chinefabriek", og produserte i starten utstyr til jordbruks- og gruve-industrien. I 1967 produserte de sin første attraksjon, et pariserhjul, og utover 1970-tallet spesialiserte de seg på å produsere attraksjoner til fornøyelsesparker. Selskapet har siden da vokst til å bli en av de ledene produsentene av berg-og-dal-baner i verden med 263 leverte baner.

## Baner i Norge
Vekoma er leverandør av attraksjoner til flere store parker i Norge, blant annet Tusenfryd og Kongeparken. Følgende baner er levert til norske parker:

## Referanser


## Eksterne lenker
*
Jørn Johansen

**Jørn Johansen** (født 10. april 1964 i Fredrikstad) er en norsk journalist og musiker. 

Johansen er kommunikasjonssjef for Deichman, folkebibliotekene i Oslo (2015). Han var kommunikasjonsdirektør for Plan International i London (2014-2015). Johansen var kommunikasjonssjef og konstituert generalsekretær i Plan Norge (2012-2014). Han har tidligere vært programredaktør i P4 Radio Hele Norge (2008–2011) og radiosjef i Orkla Media (senere Edda Media). Han har også vært journalist, vaktsjef og programleder i NRK (1992–2001), samt journalist, nyhetsredaktør og ansvarlig redaktør i Østlandets Blad (2002–2005) og Moss Dagblad (1983–1992). 

Johansen var gitarist og låtskriver i poprockbandet Weld som blant annet ga ut albumene *[[Natural Tools]]* (1994) og *Hello walls* (1995). Med *Natural Tools* ble Weld kåret til Årets nykommer under Spellemannprisen 1994.
Bergblom

* *Bergenia ciliata*
* *Bergenia cordifolia*
* *Bergenia crassifolia*
* *Bergenia emeiensis*
* *Bergenia ligulata*
* *Bergenia pacumbis*
* *Bergenia purpurascens*
* *Bergenia scopulosa*
* *Bergenia stracheyi*
* *Bergenia tianquanensis*

**Bergblom** (*Bergenia*) er en gammel klassisk hageplante i sildrefamilien.

Planten er en flerårig staude og finnes i flere forskjellige sorter. Bergblom får store, tykke og dekorative blader i rosetter som holder seg grønne hele året rundt. I mai til juni blomstrer de med rødrosa blomster på tykke stilker opptil 50&nbsp;cm høy.

Bergblom brukes mye i hager som markdekkende, langs kanter og på fjell- og berggrunn. Den kan trives under de fleste forhold, men liker seg aller best i sol til halvskygge. På solrike plasser får bladene en rødlig farge på høsten. Kultivaren 'Rotblum' er en av de mest brukte sortene av bergblom i Norge.

## Eksterne lenker
*
Troy Dumais

**Troy Dumais** (født 21. januar 1980) er en amerikansk stuper, som for det meste konkurrerer i 3 meter springbrett. Han vil representere USA under Sommer-OL 2012 i London, der han ble kvalifisert via VM i svømming 2011.

## Referanser


## Eksterne lenker
*
Yahel Castillo

**Yahel Castillo** (født 6. juni 1987 i Guadalajara) er en meksikansk stuper som hovedsakelig konkurrerer i 3 meter springbrett. Han representerte Mexico under Sommer-OL 2012 i London. Han tok bronsemedalje i VM i svømming 2011.

## Referanser


## Eksterne lenker
*
Patrick Hausding

**Patrick Hausding** (født 9. mars 1989) er en tysk stuper, som for det meste konkurrerer i 3 meter springbrett. Han vil representere Tyskland under Sommer-OL 2012 i London, der han ble kvalifisert via EM i stuping 2011. Han har sølv i 10 meter synkronstup sammen med Sascha Klein fra Sommer-OL 2008.

Under Sommer-OL 2020 i Tokyo som ble arrangert i 2021, ble han nummer 21 på 3 meter og tok bronse på 3 meter synkron.

## Referanser


## Eksterne lenker
* 
*
Illja Kvasja

**Illja Olehovytsj Kvasja**, ukrainsk Ілля Олегович Кваша (født 5. mars 1988) er en ukrainsk stuper, som for det meste konkurrerer i 3 meter springbrett. Han vil representere Ukraina under Sommer-OL 2012 i London, der han ble kvalifisert via FINA Diving World Cup. Han har bronse fra Sommer-OL 2008.

## Referanser


## Eksterne lenker
*
Hugo Parisi

**Hugo Parisi** (født 1. august 1984) er en brasiliansk stuper, som for det meste konkurrerer i 3 meter springbrett. Han representerte hjemlandet under OL i Aten (2004), Beijing (2008) og London (2012), der han ble kvalifisert via FINA Diving World Cup.

## Referanser


## Eksterne lenker
*
José Guerra

**José Antonio Guerra Oliva** (født 9. august 1979) er en cubansk stuper, som for det meste konkurrerer i 10 meter tårnstup. Han vil representere Cuba under Sommer-OL 2012 i London, der han ble kvalifisert via FINA Diving World Cup.

## Referanser


## Eksterne lenker
*
Qiu Bo

**Qiu Bo** (kinesisk: 邱波; pinyin: *Qiū Bō*; født 1993 i Neijiang) er en kinesisk stuper, som for det meste konkurrerer i 10 meter tårnstup. Han vil representere Kina under Sommer-OL 2012 i London, der han ble kvalifisert via VM i svømming 2011, der han ble dobbelt verdensmester.

## Referanser


## Eksterne lenker
*
Kistebord

**Kistebord** er et kombinasjonsmøbel med dype sarger på begge langsider, lukkede kortsider og bunn slik at det dannes en kiste under bordplaten. Kistebord har dør til oppbevaringsrommet i siden, og kortsidene er forlenget slik at de utgjør bordets føtter. Oppbevaringsrommet har trolig vært brukt til mat eller kar som er bruk i husholdningen. Typen har røtter tilbake til middelalderen og i et diplom fra 1413 finner vi omtale av *bordkistor*.

## Litteratur
* Christie, Inger-Lise (2011): «Kulturhistoriske gjenstander og naturvitenskapelige metoder. Radiologisk tidfesting av et utvalg gjenstander fra Norsk Folkemuseums samlinger.» I: *By og bygd 44* side 95-126. Oslo. ISBN 978-82-90036-84-1
* Gjerdi, Trond (1976): *Møbler i Norge*, Oslo. ISBN 82-03-08610-1

## Referanser


## Eksterne lenker
* Se kistebord i DigitaltMuseum
Oleksandr Bondar

**Oleksandr Bondar** er en russisk-ukrainsk stuper, som for det meste konkurrerer i 10 meter tårnstup. Han var tatt ut til å representere Ukraina under Sommer-OL 2012 i London, der han ble kvalifisert via VM i svømming 2011. Han representerer Russland siden 2015.

Under Sommer-OL 2020 i Tokyo som ble arrangert i 2021, ble han nummer 4 på 10 meter og tok bronse på 10 meter synkron for Russland.

## Referanser


## Eksterne lenker
*
Edvard Grieg-feltet

**Edvard Grieg-feltet** (tidligere **Luno-feltet**) er et oljefelt som ligger i blokk 16/1 på norsk kontinentalsokkel i den midtre delen av  Nordsjøen, omtrent 180 kilometer vest for Stavanger. Feltet ble oppdaget i 2007, og fikk da navnet Luno. Oljefeltet skiftet navn 13. april 2012 fra Luno til Edvard Grieg, etter forslag fra operatøren Lundin. Produksjonen på Edvard Grieg skal forenes med nabofunnet Ivar Aasen (tidligere Draupne), der Det norske oljeselskap er operatør.  

Lisensen for Edvard Grieg-feltet er PL338, og Lundin er operatør med 50%, OMV (Norge) AS eier 20%, Wintershall 15% og Equinor 15% i feltet.

## Referanser
Geitvikkeslekten

se egen seksjon

**Geitvikkeslekten** (*Galega*) er en planteslekt i erteblomstfamilien. 

Artene er høye, flerårige urter med opprett vekst. De er glatte og rikt forgrenet. Bladene er ulikefinnede med 3–9 småblad. Akselbladene er helrandede. Blomstene er hvite til purpur og sitter i en lang, toppstilt klase. Pollenbærerne er vokst sammen. Belgen er smal, rund, glatt og inneholder mange frø.

Slektens naturlige utbredelsesområde er i Sør-Europa, Vest-Asia, Nord-Afrika og tropisk Øst-Afrika. En av artene, geitvikke (*G.&nbsp;officinalis*), plantes som hageplante i Norden og er ellers dyrket som fôrplante i mange land. Geitvikke og orientgeitvikke (*G.&nbsp;orientalis*) finnes forvillet i Norge.

## Arter
Slekta omfatter åtte arter som fordeles på to seksjoner.
* seksjon *Afrogalega* 
** *[[Galega battiscombei]]*
** *[[Galega lindblomii]]*
** *[[Galega somalensis]]*
* seksjon *Galega*
** *[[Galega africana]]*
** *[[Galega albiflora]]*
** *[[Galega cirujanoi]]*
** geitvikke (*G.&nbsp;officinalis*)
** orientgeitvikke (*G.&nbsp;orientalis*)

## Litteratur
* 
* 
* 
* 

## Eksterne lenker
*
Mørsvikbotn (fjord)

**Mørsvikbotn** (lulesamisk: *Murgos)* er den indre delen av Mørsvikfjorden *(Murgosvuodna*) og ligger i den nordlige delen av Sørfold kommune i Nordland. Navnet betegner den delen av fjorden som er øst for Mørsvikneset i nord og Håkjerringneset i sør og inn til bunnen av Mørsvikbukta, som går i nordøstlig retning, Mastermovika, som går i østlig retning, og Sildhopen, som går i sørøstlig retning, og har en lengste lengde på 2,3&nbsp;kilometer.

De største bosetningene rundt Mørsvikbotn, Mørsvik, Elenjorda, Sildhopen og Storeide, går ofte samlet under navnet Mørsvikbotn. E6 går langs hele fjordbunnen mellom Elenjorda og Kobbskartunnelen. Fv613, eller «Gamle E6», går langs sørsiden til Storeide og videre sørover mot Leirfjorden.

## Se også
*Nordfolda
*Folda (Nordland)

## Referanser
Tor Brostigen

**Tor Brostigen** (født 6. august 1957) er en norsk politiker (SV). Han var en av statssekretærene for statsminister Jens Stoltenberg. 

Brostigen fullførte Forsøksgymnaset i Oslo i 1976. Fra 1978 til 1988 jobbet han som brannkonstabel i Oslo Brannvesen. Fra 1989 til folkeavstemningen om norsk EU-medlemskap var han ansatt i Nei til EU. I 2003 tok han hovedfag i statsvitenskap på en oppgave om sivil ulydighet under Alta-aksjonen. Fra 1998 til 2009 var han politisk rådgiver i SVs partiorganisasjon og (fra 2005) i SVs stortingssekretariat. I 2009 ble han utnevnt til statssekretær i Statsministerens kontor med virkning fra 1. januar 2010 

## Referanser


## Eksterne lenker
* 
*
Shang Yang

**Shang Yang** (kinesisk: 商鞅, født ca 390 f.Kr., død 338 f.Kr.) var en betydelig kinesisk statsmann i De stridende staters tid. Han er også kjent under navnene *Wei Yang* og *Gongsun Yang*.

Han tjenestegjorde først for staten Wei, men gikk senere over til staten  Qin. Der gjennomførte han i perioden 359-350 f.Kr. samen med hertug Xiao en rekke legalistiske reformer, som forvandlet Qin fra en randstat til en mektig sentralisert stat. Forvaltningen ble sentralisert, jord og eiendom omfordelt, mål og vekt standardisert og uvirksomme aristokrater fjernet fra sine maktposisjoner. Dermet ble borgerne bragt direkte inn under statsmakten. Militærvesenet ble fremmet og angrepskrig gjort til statsplikt. Etter seieren over staten Weil ble han kansler og forordnet ungdommemns strenge oppdragelse. Men etter at herskeren døde, sørget rasende adelige for at han ble henrettet.

## Referanser


## Eksterne lenker
* Lord Shang*
* [http://fr.wikisource.org/wiki/Shiji_-_LXVIII Biografi i *Shiji'' (kinesisk og fransk]
Inger-Anne Ravlum

**Inger-Anne Ravlum** (født 22. februar 1962) er en norsk Arbeiderparti-politiker og samfunnsforsker. Hun er kommunaldirektør i byrådsavdeling for miljø og samferdsel i Oslo kommune. Hun var en av statssekretærene for statsminister Jens Stoltenberg.

I tiden fra 1984 til 1994 var hun journalist for A-pressen i Oslo og for andre publikasjoner fra arbeiderbevegelsen. Ravlum var politisk rådgiver for Grete Faremo i fra 1990 til 1992 da hun var bistandsminister og senere for statsminister Gro Harlem Brundtland fra 1994 til 1996. Ravlum er utdannet statsviter i 1997, og skrev oppgave om bistandspolitikk

Fra 2000 til 2006 var hun forsker i Transportøkonomisk institutt, hvor hun særlig forsket på samferdselspolitikk. Siste år var hun forskningsleder ved instituttet. Fra 2006 til 2009 var hun avdelingsdirektør i Fornyings- og administrasjonsdepartementet. I oktober 2009 ble hun statssekretær i Fornyings- og administrasjonsdepartementet og i juni 2011 ble hun utnevnt til statssekretær ved statsministerens kontor

Fra 2013 til 2015 var hun direktør i Norsk institutt for landbruksøkonomisk forskning.

## Referanser


## Eksterne lenker
* 

* regjeringen.no Taler og artikler av statssekretær Inger-Anne Ravlum
Kalkulasjon

En **kalkulasjon** er en beregningsprosess der ett eller flere tall regnes ut basert på en matematisk formel eller en algoritme.  Ordet kan bli brukt for å omtale prosessen, men kan også brukes for å omtale en beskrivelse av stegene i prosessen.  Mer løselig kan ordet også brukes om å gjøre et overslag, en estimering.

Resultatet av en kalkulasjon er en **kalkyle**. Ordet brukes gjerne om en oppstilling av den gjennomførte beregningen.

## Etymologi
Ordet «kalkulasjon» er avledet fra det latinske ordet «calx», som betyr kalk eller kalkstein.
Endelsen «ulus» er en diminutiv form, og ordet «calculus» ble brukt for å betegne en liten stein.    
I romerriket kunne en utføre beregninger ved hjelp av et tellebord - en bord og småstein.  Verbet «calculare», som bokstavelig betydde å bruke småstein, fikk etter hvert betydningen «å utføre aritmetikk».

## Matematikk
På 1600-tallet ble ordet «calculus» i matematikk knyttet til det nyoppdagede fagfeltet infinitesimalregning.  Gradvis er bruken av «calculus» i engelsk språk vokst til å omfatte fagfeltet som på norsk kalles matematisk analyse eller «kalkulus».

## Økonomi
I økonomi er kalkulasjon eller kostnyttekalkyler en metode for å balansere alle innsatsfaktorer mot gevinster, for å beregne resultat, avkastning eller tilbakebetalingsvilkår.  Kalkulasjon er et verktøy for å sette pris på varer og tjenester.

### Varehandel
Kalkulasjon er viktige prinsipp i all varehandel. Alt fra kjøp og salg av vanlige varer som mat, til byggevarer og hele ferdige systemer. Kalkulasjon bygger på beregning av en vares grunnkostnader og man kalkulerer basert på sine ressurser, inn et påslag for å oppnå fortjeneste. Dette påslaget kan variere stort og konkurranse mellom bedrifter vil styre påslagsprosenten

### Tjenester
I denne sammenhengen skal gjerne et stykke arbeid utføres for en fastpris, eller enhetspris. En tiltakshaver(f.eks staten, eller en privat boligbygger) vil ha rollen som ønsker arbeidet utført, han kan da lage et anbud som beskriver hva som skal utføres. Entreprenør vil være parten som utfører arbeidet og kommer fram til en pris for å utføre arbeidet. Entreprenøren lager da en kalkyle . Kalkylen omfavner da både innkjøp av materialer og arbeidstimer som medgår for å komme i mål. Entreprenøren oversender prisen/prisene til tiltakshaver for en vurdering. Entreprenøren sender da et pristilbud. Det er vanlig at tiltakshaver har spurt flere entreprenøren slik at en vurdering og sammenligning av priser kan gjøres.

Dette er fremgangsmåten for bygging av f.eks infrastruktur, boliger og offshore i Norge.

## Referanser





## Se også
* Abakus (kuleramme)
* Kalkulasjonsrente
Brann stadion holdeplass

**Brann stadion holdeplass** en holdeplass på Bybanens linje 1 i Bergen. Den ligger i et boligområde ca. 300 meter fra Brann stadion.

## Eksterne lenker
* 
*
Geitvikke

**Geitvikke** (*Galega officinalis*) er en flerårig urt i erteblomstfamilien.

Den har en nesten buskaktig vekst med rikt forgrenete stengler og blir 30–120 cm høy. Stengelen er hul, og både stengelen og bladene er glatte. Bladene er ulikefinnete med 5–8 par småblad som er smalt lansettformede og ofte har en spiss. Akselbladene er lansettformede og grønne. Blomsterstanden er en langstilket, opprett klase fra bladhjørnene og har ikke kjertelhår. Blomstene er 10–15 mm lange og hvite eller lyst fiolette med fiolette årer. Blomstringstida er i juli–august. Belgen er opprett, brun, glatt, 20–50 mm lang og innsnevret mellom frøene.

Arten vokser i fuktig eng og på elvebredder. Den naturlige utbredelsen omfatter Mellom- og Sør-Europa, Nordvest-Afrika og Asia østover til Pakistan. Den er forvillet i Nord-Amerika og er blitt en invasiv art der. Det finnes også forvillede bestander i  tempererte deler av Sør-Amerika. I Norge er arten en sjelden gang blitt funnet på ballastjord og tømmerterminaler. I Fremmedartslista 2018 er den kategorisert som *ingen kjent risiko*.

Geitvikke er kjent som medisinplante siden middelalderen, særlig for sine blodsukkerregulerende egenskaper, og dermed lindrende effekt på diabetes. Virkningen skyldes alkaloidet galegin, som er kjemisk beslektet med diabetesmedisinen metformin. Slektsnavnet *Galega* kommer fra gresk *gala*, «melk» og *agein*, «drive» og viser til at planten stimulerer melkeproduksjonen både hos husdyr og ammende mødre. Geitvikke blir dyrket som prydplante og blir også brukt som fôrplante, men den smaker vondt og er giftig for storfe og hester.

## Galleri

Galega officinalis sl19.jpg|Vekstform
Galega officinalis sl46.jpg|Akselblad
Galega officinalis sl52.jpg|Blomst
Galega officinalis sl53.jpg|Delvis sammenvokste pollenbærere
Galega officinalis MHNT.BOT.2007.40.22.jpg|Belger


## Referanser




## Eksterne lenker
*
San Saba (Texas)

**San Saba** er en by i delstaten Texas i USA. Byen hadde 2&nbsp;637 innbyggere i 2000. Byen er fylkeshovedsete i  San Saba County.

Skuespilleren Tommy Lee Jones ble født i San Saba i 1946.

## Referanser


## Eksterne lenker
*
Kjetil Lund

**Kjetil Lund** (født 12. juni 1970 på Vigrestad på Jæren) er en norsk samfunnsøkonom.   

I april 2019 tiltrådte han stillingen som direktør i Norges vassdrags- og energidirektorat. Han var fra 2009 til 2013 statssekretær i Finansdepartementet for Arbeiderpartiet. Fra 19. desember 2017 var han byråd for næring og eierskap i Oslo. Lund har også jobbet med strategisk finansiering og vært direktør for myndighetskontakt og klimapolitikk i Statkraft.  

Lund studerte samfunnsøkonomi ved Universitetet i Bergen. En periode etter studiene forsket han på landbruksøkonomi i Statistisk sentralbyrå. Fra 1998 til 2005 var han ansatt i Finansdepartementet. I perioden 2003 til 2005 jobbet han for Finansdepartementet i et samarbeidsprosjekt med Tanzania. Fra 2005 til 2009 var han rådgiver ved Statsministerens kontor. Lund har jobbet med klima- og energipolitikk, og han ledet i 2014 sekretariatet da Jens Stoltenberg var FNs spesialutsending for klima.
## Referanser


 
## Eksterne lenker
* 
* 
* 
*  regjeringen.no Taler og artikler av Kjetil Lund
Riley McCormick

**Riley McCormick** (født 25. august 1991) er en canadisk stuper, som for det meste konkurrerer i 10 meter tårnstup. Han vil representere Canada under Sommer-OL 2012 i London, der han ble kvalifisert via VM i svømming 2011.

## Eksterne lenker
*
Francesco Dell’Uomo

**Francesco Dell'Uomo** (født 8. januar 1987) er en italiensk stuper, som for det meste konkurrerer i 10 meter tårnstup. Han vil representere Italia under Sommer-OL 2012 i London, der han ble kvalifisert via verdensrankingen.

## Referanser


## Eksterne lenker
*
Kayes

**Kayes** er en by i det vestlige Mali, og hovedstad for regionen med samme navn. Den er også hovedstad for en av regionens kretser, også den med samme navn som byen. Byen har beliggenhet ved Senegal, og hadde nesten 130 000 innbyggere ved folketellingen i 2009. Kayes har gode vei. og togforbindelser, både til landets hovedstad Bamako i sørøst, og også til Senegals hovedstad Dakar ved Atlanterhavetet i vest. Kayes var også hovedstad i Fransk Sudan i perioden 1892 til 1899.

## Referanser


## Kilder
* Colonial history of Kayes, from Web Site of Dr. Jim Jones, "African History Since 1875", West Chester University Department of History.  
* View of Sénégal River Bridge at Kayes: Kidira Border Crossing into Mali, December 16, 2004 by NKOverland. 

## Eksterne lenker
*
Stábánjárgga

**Stábánjárgga**, eller **Stábanjárga**, er en rundt 70&nbsp; km² stor halvøy mellom Mørsvikfjorden i nord og Stavfjorden i sør. Den vestlige delen ligger i Steigen og den nordøstlige i Sørfold kommuner i Nordland.

Halvøya domineres av fjell på rundt tusen meters høyde, med Reinviktinden (1&nbsp;215 moh.) som det høyeste. Reinvikisen ligger på nordsiden opp mot toppene østover fra Reinviktinden. Området er nærmest uberørt, er veiløst og uten annen menneskelig utbygging, med unntak av noen spredte gårder langs nordsiden. Stavnes-gårdene ligger i overgangen mellom Nordfolda, Mørsvikfjorden og Vinkfjorden.

Navnet Stábánjárgga er lulesamisk.

## Noter
Remelana

***Remelana*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore stjertvinger (vingespenn 30-35 millimeter), vingene er litt kantete med to nokså lange stjerter på bakvingen. Oversiden er mørk med blått metallisk skinn, undersiden er brunlig. 

## Levevis
Larvene lever på busker og trær i slekten *[[Rhododendron]]* (lyngfamilien).

## Utbredelse
Slekten er utbredt i Sørøst-Asia, fra Sikkim, Assam og Andamanene i vest til Sulawesi i øst.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Remelaini Eliot, 1973
******* slekten ***Remelana*** Moore, 1884 – 2 arter
******** *[[Remelana davisi]]* Jumalon, 1975 – Mindanao
******** *[[Remelana jangala]]* (Horsfield, 1829) – fra India i vest til Sulawesi i øst

## Eksterne lenker
* 
* Brower, Andrew V. Z. 2007. [''Remelana'' i The Tree of Life Web Project, http://tolweb.org/ http://tolweb.org 
* www.funet.fi – Remelana
* Bilder av artene
Ancema

***Ancema*** er en slekt av glansvinger som tilhører underfamilien stjertvinger (Theclinae).  

## Utseende

Middelsstore stjertvinger med to tynne stjerter på bakvingen. Oversiden er svart med metallisk blå felter, undersiden lysgrå med eller uten svarte flekker.

## Levevis
Larvene lever på parasittiske planter i mistelteinfamilien.

## Utbredelse
Slekten er utbredt i Sørøst-Asia, fra India og det vestlige Kina i vest til Sumatra i øst.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Remelaini Eliot, 1973
******* slekten *Ancema* Eliot, 1973
******** *[[Ancema blanka]]* (de Nicéville, 1894)
******** *[[Ancema ctesia]]* (Hewitson, 1865)

## Litteratur

## Eksterne lenker
* 

* Brower, Andrew V. Z. 2007. [''Ancema'' i The Tree of Life Web Project, http://tolweb.org/ http://tolweb.org 
* www.funet.fi – Ancema
Matthew Centrowitz

**Matthew Centrowitz jr.** (født 1989) er en amerikansk mellomdistanseløper, som spesialiserer seg på 1500 meter. Han er sønn av Matt Centrowitz, som er fire ganger amerikansk mester på 5000 meter. 

## Karriere
Som junior vant han gull ved det panamerikanske juniormesterskapet i 2007, foran sin landsmann Andrew Acosta. 

I likhet med sin far løp han for University of Oregon, og vant Pacific-10 Conference (collegemesterskap i vestlige USA) tre ganger. Han vant også NCAA-utendørsmesterskapet i 2011, før han i juni 2011 også vant USA-mesterskapet på 1500 meter. Her slo han bl.a. tidligere verdensmester Bernard Legat, og ble kvalifisert til VM i friidrett 2011 i Daegu i Sør-Korea. Der vant han sin første VM-medalje som senior, da han fikk bronse, bak hhv. Asbel Kiprop og Silas Kiplagat. 

Ved VM i friidrett innendørs 2012 i Istanbul kom han på 7.-plass i finalen på 1500 meter, med tiden 3:47,42. 

I olympiske leker i Rio de Janeiro i 2016 ble han olympisk mester.

I 2019 kom han på 8. plass på 1500 meter under VM i friidrett 2019 i Doha, Qatar.

Han representerte USA under Sommer-OL 2020 i Tokyo på 1500 meter og hadde 10. beste tid  i semifinalen, men kvalifiserte seg ikke til finalen.

## Referanser


## Eksterne lenker
* 
*  Profil hos University of Oregon 
*  Profil hos Rio 2016
Pseudotajuria donatana

***Pseudotajuria donatana*** er en glansvinge som tilhører underfamilien stjertvinger (Theclinae).

## Utseende
En middelsstor stjertvinge med to tynne stjerter på bakvingen. Oversiden er svart med metallisk blå felter somk er små og lite fremtredende hos hunnen. Undersiden er brun med et grått felt foran på bakvingen.

## Utbredelse
Slekten er utbredt i Sørøst-Asia, fra Burma i vest til Borneo i øst.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Remelaini Eliot, 1973
******* slekten *[[Pseudotajuria]]* Eliot, 1973
******** *Pseudotajuria donatana* (de Nicéville, 1889)
********* *Pseudotajuria donatana donatana* (de Nicéville, 1889)
********* *Pseudotajuria donatana bangueyana* (Frühstorfer)
********* *Pseudotajuria donatana bilara* M. & T. Okano, 1990
********* *Pseudotajuria donatana elaja* (Frühstorfer)
********* *Pseudotajuria donatana mansaka* Osada, 1987

## Litteratur

## Eksterne lenker
* 
* Brower, Andrew V. Z. 2007. [''Pseudotajuria'' i The Tree of Life Web Project, http://tolweb.org/ http://tolweb.org 
* www.funet.fi – Pseudotajuria
* Bilder av arten
Kamelslaget

**Kamelslaget** (arabisk: ), også kalt **slaget ved al-Baṣrah** (; *Maʿrakat al-Baṣrah*) var et slag under den første fitna som ble utkjempet ved al-Baṣrah, som i dag ligger i Irak, i 656. De to sidene var styrkene til ʿAlī ibn Abī Ṭālib, Profeten Muḥammads fetter og svigersønn og den fjerde "rettledede kalif" (den første imam i sjiaislam) og styrkene alliert med ʿĀʾiša bint Abī Bakr, Muḥammads enke, som ønsket at de som var ansvarlige for den forrige kalifen ʿUṯmān ibn ʿAffān. ʿAlīs styrker vant slaget, som har blitt hevdet å ha vært det første hvor muslimer kjempet mot muslimer.
Drina (sommerfugl)

***Drina*** er en slekt av glansvinger som tilhører underfamilien stjertvinger (Theclinae).

## Utseende
Middelsstore til ganske store (vingespenn 35–45 millimeter) stjertvinger, bakvingen med én kort til middels lang stjert. Oversiden er metallisk blå eller brun, med mer eller mindre tydelige, hvite flekker ved bakvingens bakhjørne. Undersiden er brunhvit, vingespissene og ytterkantene kan være brune, ofte med noen svarte flekker ved bakhjørnet.

## Utbredelse
Slekten er utbredt i Sørøst-Asia, fra Burma i vest til Borneo og Filippinene i øst.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Loxurini Swinhoe, 1910
******* slekten *Drina* de Nicéville, 1890 – 7 arter
******** *[[Drina cowani]]* Corbet, 1940
******** *[[Drina discophora]]* (C. & R. Felder, 1862)
******** *[[Drina donina]]* (Hewitson, 1865)
******** *[[Drina maneia]]* (Hewitson, 1863)
******** *[[Drina mariae]]* Eliot, 1969
******** *[[Drina mavortia]]* (Hewitson, 1869)
******** *[[Drina ninoda]]* Druce, 1896

## Litteratur

## Eksterne lenker
* 
* Brower, Andrew V. Z. 2007. [''Drina'' i The Tree of Life Web Project, http://tolweb.org/ http://tolweb.org 
* www.funet.fi – Drina
* Bilder av arter fra Filippinene
4. serierunde i Tippeligaen 2012

**4. serierunde i [[Tippeligaen 2012]]** startet fredag 13. april klokken 19:00 med Fredrikstad mot Rosenborg. Runden fortsatte søndag 15. april med 4 kamper klokken 18:00 og hovedkampen klokken 20:00 mellom Lillestrøm og Vålerenga. Runden ble avsluttet mandag 16. april med to kamper klokken 19:00, Viking mot Molde og Stabæk mot Hønefoss.

__NOTOC__
## Fakta
### Fredrikstad &ndash; Rosenborg

### Tromsø &ndash; Sandnes Ulf

### Brann &ndash; Strømsgodset

### Sogndal &ndash; Haugesund

### Aalesund &ndash; Odd Grenland

### Lillestrøm &ndash; Vålerenga

### Viking &ndash; Molde

### Stabæk &ndash; Hønefoss

## Eksterne lenker
*  *(Mål, kort, bytter etc.)*
* AltOmFotball  *(Spillerbørs)*
* live.tv2sporten *(Lagoppstillinger)*
Magnar Fosseide

**Magnar Fosseide** (1913&ndash;1983) var en norsk kombinert- og langrennsløper fra Rindal i Møre og Romsdal, senere bosatt i Trondheim. Han representerte SK Troll. Hans beste internasjonale mesterskapsplassering var bronsemedalje i kombinert i VM i Zakopane i 1939.

I VM i Chamonix i 1937 var han på laget, men han skadet seg under hopptrening foran mesterskapet, og kunne ikke delta. I VM i Lahtis i 1938 ble han nummer 35 i kombinert og nummer 36 på 18 kilometer langrenn. VM i Zakopane i 1939 ga bronsemedalje i kombinert, 23.-plass på 18 kilometer langrenn, og han var på det norske laget som ble nummer 4 på stafetten.

Magnar Fosseide ble norgesmester i kombinert i Mo i Rana i 1938. I det samme mesterskapet tok han sølvmedalje på 17 kilometer langrenn. Han var en av sju hoppere og kombinertløpere som i 1939 satte bakkerekord i Holmenkollbakken, som da var blitt utbygd. Fosseide hoppet 58 meter; Sven Selånger vant det spesielle hopprennet og satte dagens siste bakkerekord med 62 meter.

Etter at han avsluttet skiløperkarrieren, eide og drev han sportsforretningen Fosseide Sport i Trondheim.

Fosseide ble rangert som nummer 166 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Referanser




## Litteratur
* Hans Hyldbakk, Willy Karlstrøm: *[http://urn.nb.no/URN:NBN:no-nb_digibok_2008090900019 Gards- og ættesoge for Rindal – bind II]*. Rindal kommune 1999. ISBN 82-995054-2-9 (s. 417 digitalisert av Nasjonalbiblioteket) (feil om VM 1937?)
* Hermann Hansen, Knut Sveen: *[http://urn.nb.no/URN:NBN:no-nb_digibok_2010080303001 VM på ski '97 Trondheim]*. Adresseavisens Forlag, Trondheim 1996. ISBN 82-7164-044-5 (s. 55, 59 og 61, digitalisert av Nasjonalbiblioteket)

## Eksterne lenker
* 
* Hans Lysaker: NM 1938-1952 (besøkt 13. april 2012)
* Skiforeningen: Rekorder i Holmenkollbakken (ikke oppdatert, besøkt 13. april 2012)
Awdalland

**Awdalland** (somali:*Awdalland*, arabisk:أرض  أودال) er en region nordvest i Somalia. Med Borama i Awdal-provinsen som hovedstad, erklærte lederne av territoriet en autonom stat i 2010.

## Historie
Awdalland (også stavet Adal eller Adel) har fått sitt navn etter middelalderriket Adalsultanatet, som ble er maktfaktor på 1700-tallet. Området langs den etiopiske grensen har en stor mengde ruinbyer, som ble beskrevet av den britiske oppdagelsesreisende Richard F. Burton.

En moderne separatistbevegelse, kjent som republikken Awdalland, forsøkte å få sin uavhengighet i 1995 etter at regimet til Mohamed Siad Barre var blitt kastet.

I 2010, ble det offisielt dannet en ny autonom region innenfor det føderale Somalia, omtalt som *Awdalland* eller *Adalstaten*. Den lokale administrasjonen anerkjenner ikke separatistregjeringen i Somaliland sitt krav på uavhengighet.

## Demografi
Awdalregionen i Awdalland er hovedsakelig bebodd av somaliere fra Gadabuursi-klanene.

## Referanser


## Eksterne lenker
* SSC TIMES - Real Voice of Sool Sanaag Cayn - Awdalland
* The Emergence of Awdalland a Vital Reality Check for Secessionist One-Clan-Somaliland
* Somaliland is not ours any more. Awdalland is our own. A reply to Mudane Mo
* Heestii Calanka Awdalland (somali)
* Doorashadii Madaxweynaha
Gina Lund

**Gina Lund** (født 1962) er en norsk tidligere Arbeiderparti-politiker, jurist og embetskvinne. Hun er statsforvalter i Agder, utnevnt for seks år fra 2022. Hun kom fra stillingen som spesialrådgiver i Kunnskapsdepartementet i New Delhi i India og har vært direktør i Kompetanse Norge (tidligere Vox) fra januar 2015 fram til 2019.

Hun fullførte Tvedestrand videregående skole i 1981, og er utdannet jurist (cand.jur.) fra Universitetet i Oslo i 1991. Fra 1990 jobbet hun noen måneder i visumavdelingen på den norske ambassaden i Santiago de Chile. Fra 1991 til 1992 var hun politisk rådgiver for Tove Strand Gerhardsen i Arbeids- og administrasjonsdepartementet. I perioden 1992 til 1994 jobbet hun i Flyktningerådet, hvorav siste år i Brussel. Fra 1995 til 2000 jobbet hun i plan- og administrasjonsavdelingen i Justisdepartementet. 

Fra 2000 til 2004 arbeidet hun i selskapene Adcore, Creuna og Arctica Design. Fra 2005 til 2009 var hun avdelingsdirektør i Arbeids- og inkluderingsdepartementet. Hun ble statssekretær i 2009 og gikk av i februar 2013.

Under terrorangrepet 22. juli 2011 ble kontoret hennes sterkt skadd, men på grunn av en avtale med bilreparatør var hun tilfeldigvis et stykke unna eksplosjonen.

## Referanser


## Eksterne lenker
* 

* regjeringen.no statssekretær Gina Lund
Yasoda

***Yasoda*** er en slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger med nokså brede vinger som har en lang og temmelig bred stjert på bakvingen. Oversiden er oransje med svarte tegninger særlig langs ytterkanten, undersiden lysbrun til oransje med en tynn, brun tverrstripe.

## Utbredelse
Slekten er utbredt i Sørøst-Asia.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe **[[Lycaeninae]]** (i vid forstand)
***** stjertvinger (Theclinae)
****** stamme Loxurini Swinhoe, 1910
******* slekten **''Yasoda**' Doherty, 1889 – 5 arter
******** *[[Yasoda androconifera]]* Frühstorfer, 1912
******** *[[Yasoda pita]]* (Horsfield, 1829)
******** *[[Yasoda pitane]]* de Nicéville, 1893
******** *[[Yasoda robinsoni]]* Holloway, 1986
******** *[[Yasoda tripunctata]]* (Hewitson, 1863)

## Eksterne lenker
* 
* Brower, Andrew V. Z. 2007. [''Yasoda'' i The Tree of Life Web Project, http://tolweb.org/ http://tolweb.org 
* www.funet.fi – Yasoda
* Indian Foundation for Butterflies – *Yasoda tripunctata* http://ifoundbutterflies.org/10-lycaenidae/yasoda-tripunctata
Liste over gater og veier i Tromsø

**Liste over gater og veier i Tromsø** inneholder alle 813 gater og veier i Tromsø kommune ifølge matrikkelen. 

70 har navn navn som inneholder gate/gata og 529 med navn veg/vegen. 

Enkelte gate og veinavn er uoffisielle og ikke i matrikkelen, så som Lehnesmåttet 

Enkelte størk og bydeler er gatenavnene tematiske navn. Blandt områder hvor gatenavn er tematisk er dyr (nordlige Hamna), fiskeriterminologi (sørlige Hamna), fuglearter (Håpet), blomster/planter (søndre Langnes/Norrøna), polar-relaterte ord (Sorgenfri/Vesterlia), Norrøn mytologi (Gimle). 

I Tromsdalen er navnetema etter bergarter (Kroken),  astronomi (øvre Lunheim og øvre nordlige Tromsdalen). 

På Kvaløya er det har områder gatenavn oppkalt etter marine dyr (Kvaløysletta) og blomster (Slettelva). 

## Tromsøya

## Tromsdalen

## Movika

## Kvaløysletta

## Ersfjorden

## Sommarøy

## Tønsvika

## Ramfjorden

## Utenom tettsteder

## Referanser


## Eksterne lenker
* posten.no Postnummersøk i Tromsø
Horst Janssen

**Horst Janssen** (født 14. november 1929 i Hamburg, død 31. august 1995 samme sted) var en tysk tegner og grafiker.

Horst Janssen var sønn av Martha Janssen. Far var den schwabiske handelsreisende Karl Gottlob Bauder, som han aldri lærte å kjenne. Den unge Horst ble tatt hånd om av sin bestefar til 1939, da bestefaren døde av tuberkulose. Horst Janssen vokste deretter opp i en nasjonalpolitisk oppdragelsesanstalt, i Haselhühne, Emsland, hvor hans lærer Hans Wienhausen oppdaget hans kunstneriske talenter. I 1943 døde hans mor og året etter ble han adoptert av sin tante Anna Janssen, senere alltid kalt «Tantchen» (lille tante). Anna Janssen betalte for hans utdannelse. 

I 1968 fikk han Venezia-biennalens store grafikkpris. Han utgav bøker med grafiske illustrasjoner, bl.a. *Hokusai's Spaziergang* og *Das Norwegische Skizzenbuch* (Den norske skisseboken), etter en reise i Norge.

Janssen er representert i flere store internasjonale museer, bl.a. i Hamburger Kunsthalle. Det er opprettet et eget Horst Janssen-museum i Oldenburg.  

## Referanser


## Eksterne lenker
* 
* 
* 
* Hjemmesiden til Horst Janssen-museet i Oldenburg
Jacob Roll

**Jacob Roll** (født 17. mai 1783, død 7. mars 1870) var en norsk dommer og politiker. Han var stiftsoverrettsjustitiarius i Trondhjem fra 1828 til 1855, og var Trondhjems første ordfører. Han var innvalgt på Stortinget i 1833, 1836 og 1842, hvor han bl.a. var lagtingspresident. Han var også direktør i Norges Bank.

Første gang ble han gift med Emilie Pihl (1795-1822), datter av residerende kapellan i Christiania, senere professor Ole Pihl og Anna Cathrine Holm. Annen gang ble han gift med Ovidia Maria Motzfeldt (1787-1827), datter av Jacob Motzfeldt og Sophie Cathrine Mühlenphort. Tredje gang ble han gift med Nicoline Brog Selmer (1802-91), datter av Sigismund Christian Selmer og Karen Juliane Mathea Heltzen.

Han ble i første ekteskap far til industrilederen Oluf Nicolai Roll (1818–1906) og i tredje ekteskap til presten Karl Roll (1829–1887) og justisminister og høyesterettsdommer Ferdinand Nicolai Roll (1831–1921). Han var bl.a. farfar til forfatter Nini Roll Anker.

## Referanser


## Eksterne lenker
* 
* 
*  Tallak Lindstøl: *Stortinget og Statsraadet 1814-1914*. Kristiania, 1914, B. 1 D. 2 : Biografier L-Ø, side 724 digital utgave
Acas (distrikt)

**Acas** er et distrikt i provinsen Ocros i regionen Ancash i Peru. Distriktet grenser til distriktene Santiago de Chilcas og Cochas i nord, til distriktet San Cristóbal de Raján i øst, til distriktet Carhuapampa i sør og til regionen Lima i vest.  Distriktets nasjonale statistikkode er 021402 og hovedstaden er Acas. Distriktet ble opprettet den 2. januar 1857.

## Referanser


## Eksterne lenker
* Censos Nacionales: XI de Población y VI de Vivienda 2007.
Pimenta (andre betydninger)

**Pimenta**:
* Pimenta (botanikk)
* Pimenta dioica
* Pimenta racemosa

; Toponym:
* Pimenta
* Pimenta Bueno

; Stedsnavn:
* Simon Ignatius Pimenta
Gatefest

En **gatefest** er en fest arrangert i offentlig rom. Større gatefester innebærer ofte at en eller flere gater blir sperret for biltrafikk. 

Gatefester kan være alt fra store, etablerte karneval og teknoparader til små nabolagsinitiativ. En vanlig fellesnevner er at de er gratis og åpne for alle siden de avholdes i det offentlige rom. 

Gatefester brukes også som aktivisme i kampanjer som *Reclaim the Streets* for en kollektiv eierskapsfølelse til offentlige rom, og mot bilisme og privatisering. Gatefester som aktivisme kan innebære sivil ulydighet.

I 2010 ble hele 60 kilometer motorvei mellom byene Duisburg og Dortmund i Tyskland sperret for en gatefest for tre millioner mennesker i forbindelse med at Essen ble utpekt som Europeisk kulturhovedstad på vegne av Ruhrområdet.

## Se også
* Ta tilbake gatene
* Urban vitalitet
Matt Redman

**Matt Redman** (født 14. februar 1974 i Watford, England) er en britisk kristen sanger og låtskriver. Hans sangtekster er innen lovsang, tilbedelse og hengivelse til Jesus (Gud). 

Han har skrevet flere populære sanger som har blitt mye brukt, blant de mest kjente er *Heart Of Worship*, *Once Again*, *Let Everything That Has Breath*, *O Sacred King*, *Let My Words Be Few*, *Blessed Be Your Name* og *For The Cross*. Han har også skrevet bøker under temaet lovsang og tilbedelse.

## Diskografi
### Album
* 1993 – * Wake Up My Soul* 
* 1995 – *Passion For Your Name*
* 1998 – *The Friendship And The Fear* 
* 1998 – *Intimacy* (utgitt som *The Heart Of Worship* i USA. 1999)
* 2000 – *The Father's Song*
* 2002 – *Where Angels Fear to Tread*
* 2004 – *Facedown* 
* 2005 – *Blessed Be Your Name: The Songs of Matt Redman Vol. 1* 
* 2006 – *Beautiful News* 
* 2009 – *We Shall Not Be Shaken*
* 2011 – *10,000 Reasons*
* 2013 – *Your Grace Finds Me*
* 2015 – *Unbroken Praise*
* 2016 – *These Christmas Lights*
* 2017 – *Glory Song*

### Samlealbum
* 2005 – *Blessed Be Your Name: The Songs of Matt Redman Vol. 1*
* 2010 – *Ultimate Collection*
* 2012 – *Sing Like Never Before: The Essential Collection*

### Video
* 2004 – *Facedown* (DVD)

## Bøker
### Engelsk språk
* 2001 – The Unquenchable Worshipper
* 2002 – Where Angels Fear to Tread
* 2003 – The Heart of Worship Files
* 2004 – Facedown
* 2005 – Inside Out Worship
* 2005 – Blessed Be Your Name (sammen med Beth Redman)
* 2011 - Mirror Ball
### Svensk oversettelse
* 2002 – *Tillbedjaren som vägrar ge upp* ISBN 9789197140904
* 2004 – *På helig mark* ISBN 9789197140942

## Eksterne lenker
* 
* 
*
E-lån

**E-lån** (ekstraordinært lån) er usikrede lån Norges Bank tildeler for å sikre gjennomføringen av særskilte betalingsoppgjør. E-lån skal betales tilbake samme dag som de blir innvilget. E-lån ordningen ble avviklet 1. oktober 2006.

## Se også
*D-lån (døgnlån)
*F-lån (lån med fastsatt løpetid)
*S-lån (lån på spesielle vilkår)

## Referanser
Ellembele (distrikt)

**Ellembele distriktet** er et distrikt i Western Region i Ghana.

Ellembele distriktet ble opprettet som et distrikt etter presidentens befaling i februar 2008. Ellembele distriktets administrative forsamling er lagt til Nkroful, fødeplassen til Kwame Nkrumah.

## Referanser
Sarah Kelly

**Sarah Kelly** (født 8. september 1976) er en amerikansk kristen sanger fra Rockford i Illinois. Hun har to ganger blitt nominert til Grammy Awards, i kategorien *Beste kristne rock- eller rapalbum*, for sine to musikkalbum *Take Me Away* og *Where The Past Meets Today*. Hun har platekontrakt med Gotee Records, ett kristent plateselskap under EMI.

## Diskografi
### Eget selskap
* 2000 – *Experience Worship/You Overwhelm Me*
* 2003 – *Rebuild My Heart*
* 2003 – *Sarah Kelly* EP
* 2010 – *Midnight Sun*

### Gotee Records
* 2004 – *Take Me Away*
* 2006 – *Where the Past Meets Today*
* 2008 – *Born To Worship*

## Referanser


## Eksterne lenker
* 
* 
* www.sarahkelly.com